Jahon bo'ylab migratsiya ko'lami pasaygan
Arab dunyosidagi g’alayonlar natijasida qochqinlar soni ko’paydi. Lekin global maydonda muhojirlar soni ancha kamaygan.
Tashkilot Bosh kotibi Anxel Gurria deydiki, "arab bahori” migratsiya kuchayishiga olib kelgani aniq. Muhojirlar asosan Italiya va Fransiyaga ko’chib o’tmoqda, shu bilan birga Afrika qit’asida ham bir mamlakatdan boshqasiga ko’chib o’tganlar ko’p, deydi Gurria. Oxirgi oylarda Shimoliy Afrika va Yaqin Sharqdagi tartibsizliklar oqibatida minglab odamlar Yevropaga qochib o’tdi. Bu esa Yevropa mamlakatlarini muhojirlarga nisbatan qattiqqo’l siyosat yuritib, chegaralarni mustahkamlashga majbur qildi. Yevropa Ittifoqining Ichki masalalar bo’yicha komissari Sesiliya Malstrom uzoq muddatli siyosat ishlab chiqish zarur deydi. Hozirgi kunda Yevropa Ittifoqi muhojir yoshlarga ish topish va ta’lim olishda yordam bermoqda. Iqtisodiy Hamkorlik va Taraqqiyot Tashkilotiga ko’ra, 2009 yilda migratsiya darajasi 7 foizga pasaygan. Lotin Amerikasi mamlakatlaridan AQShga noqonuniy ravishda o’tgan muhojirlar ham ancha kamaygan. Ayni vaqtda Kanada, Avstraliya va AQShga qonuniy ravishda kelayotganlar soni oshib bormoqda. Hisobotda aholi soni jihatdan eng katta Xitoy va Hindiston muhojirlarning asosiy manbai deya qayd etiladi.